Վարդանը հաճույքով ընդունեց այդ առաջարկը։ Մայր մտնող արևը նարնջագույն ցոլքերով արտացոլվում էր վերևի հարկերի լուսամուտների ապակիներից, փողոցի վրայով թևերի սոսափյունով աղավնիների մի երամ անցավ։ Նրանք հասան պողոտային, որը տանում էր Տակսիմի պուրակը։ Նրանց դիմաց Զինվորական դպրոցն էր, որը շրջապատված էր ձիարշավարաններով, որտեղից հեծելազորի մի գունդ վերադառնում էր դեպի ախոռները։ Մարդիկ հավաքված էին հասարակական աղբյուրի մոտ, որից օգտվում էր ամբողջ թաղը։ Կառապանները հերթ էին կանգնել իրենց ձիերին ջուր տալու համար։